Panayiotou-moord: Vermeende middelman weier om antwoorde te verskaf
JY LEES NOU Panayiotou-moord: Vermeende middelman weier om antwoorde te verskaf
Nadat hofverrigtinge eers omstreeks 12:00 Woensdagmiddag in die Port Elizabethse hooggeregshof voortgegaan het, het die staatsgetuie Luthando Siyoni duidelik sy onwilligheid getoon om vrae oor sy verklaring te beantwoord.
Luthando, die beweerde middelman wat deur Christopher Panayiotou versoek is om ’n huurmoordenaar vir sy vrou, Jayde, te vind, het sy vierde dag in die getuiebank deurgebring. Hy wou nie erken dat hy die verklaring onderteken het wat aan die ondersoekbeampte Kanna Swanepoel gemaak is nie. Luthando het aangedui hy is onseker of dit sy handtekening is. Hy sê ook adv. Johan van der Spuy was nie teenwoordig toe die verklaring geneem is nie.
Siyoni: "I can't answer these questions. I don't want to give an answer to something that may be used against me" #panayiotoutrial — Kathryn Kimberley (@KathrynReporter) November 16, 2016
Hy het wel vrae beantwoord wat betrekking het op die geld wat deur Christopher aan hom gegee is en wat hy op sy beurt aan Sizwe Vumazonke sou oorhandig het. Die hof het Dinsdag gehoor Luthando sou R80 000 ontvang het, waarvan R50 000 aan Sizwe gegee is. Luthando het egter geweier om te reageer op enige van die vrae of stellings in verband met die verklaring.
This was the last statement Stander was dealing with this afternoon -Siyoni replied to none of the content #PanayiotouTrial pic.twitter.com/YACEH6FIVD — Raahil Sain (@raahil_sain) November 16, 2016
Marius Stander, staatsaanklaer, wou by Luthando weet hoe hy en Christopher mekaar ontmoet het. Hy sou glo aan Kanna gesê het dat Christopher hom genader het oor geldmaak uit dwelms. Die spesifieke dwelm waarna verwys is, staan bekend as Mandy. Dit is ’n onsuiwer vorm van kokaïen en nie alombekend in Port Elizabeth nie. Dit verkoop na bewering teen R20 ’n kapsule, maar Luthando het gesukkel om dit te verkoop omdat dit ’n sterk dwelm is en hy self nie baie bekend in die dwelmbedryf was nie.
Siyoni battled to sell the drug in mid-2014 as it was very strong & Siyoni not well known in drug industry #panayiotoutrial — Kathryn Kimberley (@KathrynReporter) November 16, 2016
Die volgende onderneming waarmee Christopher glo vir Luthando sou nader, was om uit te vind of hy iemand ken wat ’n moord kan pleeg. Luthando sou iemand genaamd Lama van die woonbuurt Motherwell aan Christopher voorstel. Maar ná hul ontmoeting het Lama vir Luthando vermy.
"In Sept, Chris asked me to accompany him to car & made sign with finger across his throat, asking if I knew someone who could kill someone" — Kathryn Kimberley (@KathrynReporter) November 16, 2016
Nog ’n kandidaat vir die moord was ene Trompie. Maar hy het net soos Lama reageer. “Christopher het toe meer druk op my uitgeoefen . . . Dis die eerste keer dat hy my vertel het die een wat hy dood wil hê, is sy vrou.”
Stander line by line"did you say that to Kanna? -Siyoni reacts to every line by saying "I'm not going to answer that q" pic via @caralee90 pic.twitter.com/CHE8XYpvwZ — Raahil Sain (@raahil_sain) November 16, 2016
Luidens Luthando se verklaring was die aanbod om Jayde te vermoor nou R40 000.
"I made contact with neighbor at gym named Touch. Contacted Sizwe via Facebook. Said price for hit now 40k" #panayiotoutrial — Kathryn Kimberley (@KathrynReporter) November 16, 2016
Sizwe wou glo ’n gehuurde motor gebruik om “die werk te doen”. Luthando sou daarop ’n motor, ’n klein wit Toyota, by Nthando’s Car Hire huur. Hiervoor sou Christopher R3 000 by die gimnasium aflaai. Christopher se plan was om Jayde vir Sondagaand-ete na die Infinity-nagklub te neem, waarna Sizwe haar sou volg omdat hy haar nie voor die klub kon doodmaak nie. Dit kon ook nie in die kompleks plaasvind waar die paartjie gebly het nie omdat daar ’n polisieman oorkant die pad gebly het.
Luthando se verklaring dui voorts daarop dat hy voor agtuur Dinsdagoggend ’n oproep van Sizwe ontvang het. Die “werk” was afgehandel en hy wou sy geld hê.
Next page of affidavit-line by line did you say this to Kanna? Siyoni continues to reply "I'm not going to answer" pic @KathrynReporter pic.twitter.com/kJwN7c7Z3E — Raahil Sain (@raahil_sain) November 16, 2016
Teen die aand se kant het Christopher glo vir Luthando op Infinity se landlyn gebel. Hy wou weet waar die manne haar gesit het. “Ek kon nie antwoord nie.”
"that night v late I got call from Chris. I met him in Ntongeni Rd. got into white Golf. He asked where the guys put her. I could not ans" — Kathryn Kimberley (@KathrynReporter) November 16, 2016
Skynbaar wou Sizwe meer geld hê en die boodskap is so deur Luthando aan Christopher oorgedra. “Chris het my aangesê om my simkaart en selfoon te vernietig. Ek het dit nie gedoen nie.”
Lees ook: Hof hoor van ’n geleende selfoon, gesteelde whisky en ’n sak vol geld
Op 20 Oktober 2016 het Mawonga Ndedwa, ’n voormalige werknemer van die OK Grocer in Algoapark, getuig Christopher het hom R1 000 gegee en hom aangesê om van die selfoon afstand te doen en ’n nuwe een aan te skaf. Christopher het glo gereeld sy selfoon vir ander oproepe gebruik en hom daarvoor vergoed.
Selfoonrekords van Mawonga se nommer toon verskeie oproepe van Luthando. Die eerste oproep van sy foon na Luthando is op 8 April 2015 gemaak. Mawonga het getuig hy self het geen rede gehad om Luthando te bel nie, want hulle was nie vriende nie.